Manyi beveel Busa om swart kandidaat aan te stelDie regering se woordvoerder en president van die Black Management Forum (BMF), Jimmy Manyi, het volgens berigte ongenooid by ŉ vergadering van Besigheidseenheid Suid-Afrika (Busa) opgedaag en beveel dat ŉ BMF kandidaat as die eenheid se nuwe uitvoerende hoof aangestel word. Manyi het glo daarop aangedring om die vergadering toe te spreek waarna ht gesê het die BMF sal ŉ lys van twee of drie name saamstel waaruit Busa ŉ nuwe uitvoerende hoof kan kies. Busa het glo ŉ paar dae later die lys ontvang. Volgens die brief het die BMF gedreig dat hy geen ander kandidaat sal ondersteun nie en dat Busa se optrede in die verband enige verdere deelname van die BMF by die eenheid sal bepaal. Manyi wou nie kommentaar lewer oor die berigte nie. Busa sal na verwagting later vandag ŉ mediakonferensie hou waar hy sy nuwe uitvoerende hoof sal aankondig na die posisie vakant gelaat is toe Jerry Vilikazi maandag bedank het.